als_Latn dik_Latn azb_Arab
Mësime jetësore nga tezja për nipin
Nipi im i dashur,
Urime! Kalove pengesën më të madhe në jetë - të jesh i krijuar. Ende nuk njihemi, por unë zbulova që ti një ditë do të fillosh të ekzistosh. Të premtoj, do të njihemi më mirë dhe unë do të jem gjithmonë këtu për ty - pakushtësisht.
Fillimisht do të doja të dish që po vjen në këtë botë me bekimin më të madh që Zoti mund të ta jep - prindër të mrekullueshëm dhe dashuri që vazhdimisht do të të rrethojë.
Dua të ndaj me ty disa këshilla jetësore për të cilat besoj që do të të shërbejnë shumë:
Bota është e jotja dhe bëje ashtu sikur që dëshiron ti
Bota është një vend i shkëlqyeshëm. Do të përballesh me shumë përvoja të reja, njerëz dhe vende që do të të formojnë si person.
Bukuria këtu është që ti mund ta formosh jetën tënde dhe botën rreth teje ashtu siç dëshiron. Çdo gjë është e mundur në këtë botë!
Dashuria
Edhepse ende nuk ke lindur, të gjithë rreth teje veçse të duan. Kur një ditë do të rritesh dhe do ta kuptosh qëllimin e dashurisë, duhet të dish që është e nevojshme të dashurosh, për të qenë i dashuruar. Duaje familjen tënde dhe duaje veten. Çfarëdo që të bësh, pa marrë parasysh a bëhet fjalë për diçka të vogël ose të madhe, bëje me dashuri.
Ndoshta njerëzit nuk do të të kuptojnë, por rezultatet do të tregojnë. Gjithmonë do të jesh i dashur. Mësohu ti duash përvojat e reja, vallëzo nëpër shi, luaje sportin tënd të preferuar dhe mëso.
Ëndrrat
Ëndërro me të madhe dhe ëndërro shpesh. Nëse mundesh, ëndërro me sytë hapur. Pikërisht këtu fshihet sekreti i jetës.
Gjithmonë beso në ëndrrat e tua.
Arsimi
Lufto për më të mirën. Meritoje. Arsimi do të t'i hapë të gjitha mundësitë në botë. Do të të mundësojë të krijosh gjëra të mrekullueshme, të ndikosh mbi njerëzit dhe të formosh një gjeneratë.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn srd_Latn als_Latn als_Latn als_Latn als_Latn